**PREDBEŽNÁ INFORMÁCIA**

Záznam č. ..../2022

**(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)**

|  |
| --- |
| 1. **Pripravovaný právny predpis:** |
| Návrh vyhlášky, ktorou sa mení a dopĺňa vyhláška Ministerstva pôdohospodárstva  a rozvoja vidieka Slovenskej republiky č. 20/2012 Z. z., ktorou sa ustanovujú podrobnosti  o identifikácii a registrácii hovädzieho dobytka v znení neskorších predpisov |
| 1. **Základné ciele právnej úpravy:** |
| Cieľom návrhu vyhlášky je dosiahnuť súlad vnútroštátneho právneho poriadku s právnym poriadkom Európskej únie v oblasti identifikácie a registrácie hovädzieho dobytka a to najmä s Nariadením Európskeho parlamentu a Rady (EÚ) 2016/429 z 9. marca 2016  o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (Ú. v. EÚ L 84, 31.3.2016) v platnom znení  a Delegovaným nariadením Komisie (EÚ) 2019/2035 z 28. júna 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa zariadení, ktoré držia suchozemské zvieratá, a liahní a vysledovateľnosti určitých držaných suchozemských zvierat a násadových vajec (Ú. v. EÚ L 314, 5.12.2019)  v platnom znení. Zjednodušuje sa proces registrácie chovov hovädzieho dobytka. Držiteľ chovu už nebude musieť žiadať regionálnu veterinárnu a potravinovú správu o potvrdenie tlačiva na registráciu chovu, ale požiada priamo štátny podnik Plemenárske služby SR, ktorý prevádzkuje centrálny register hospodárskych zvierat (ďalej len „centrálny register“), o registráciu. Príslušná regionálna veterinárna a potravinová správa bude vykonávať kontroly nových chovov následne. Návrh vyhlášky ďalej upravuje spôsob oznamovania zmien v chovoch (narodenie, úhyn, premiestnenie zvierat atď.) do centrálneho registra, ktoré bude prebiehať len elektronickým podaním prostredníctvom elektronického formulára. Zároveň sa skracuje obdobie oznámenia zmien v chove do centrálneho registra zo siedmich dní od udalosti na deň nasledujúci od udalosti. |
| 1. **Zhodnotenie súčasného stavu:** |
| V súčasnosti prevádzkovatelia chovov hovädzieho dobytka musia najprv požiadať regionálnu veterinárnu a potravinovú správu o potvrdenie tlačiva na registráciu chovu, ktoré sa následne zasiela do centrálneho registra. Hlásenie o zmenách v chovoch a doklad o premiestnení zvieraťa z chovu a do chovu je možné zaslať do centrálneho registra v elektronickej aj v listinnej podobe. Uvedené procesy predstavujú nadmernú administratívnu záťaž pre držiteľov chovu ako aj pre prevádzkovateľa centrálneho registra a regionálnu veterinárnu a potravinovú správu. Zjednodušenie a urýchlenie procesov elektronickým podaním a skrátenie obdobia oznamovania zmien zabezpečí preukaznosť plnenia povinností prevádzkovateľov chovov hovädzieho dobytka vyplývajúcich z príslušného právneho poriadku v oblasti zdravia zvierat a vysledovateľnosti potravín. Presné preukazovanie plnenia povinností zabezpečené elektronickým podaním bude mať zároveň význam v oblasti poskytovania podpôr chovateľom hovädzieho dobytka. |
| 1. **Spôsob zapojenia verejnosti do prípravy právneho predpisu:** |
| Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2. |
| **Kontaktné údaje** |
| Ministerstvo pôdohospodárstva a rozvoja vidieka Slovenskej republiky  Sekcia poľnohospodárstva  Dobrovičova 12  812 66 Bratislava  telefón: +421 2 59 266 552  email: [zuzana.salagova@land.gov.sk](mailto:zuzana.salagova@land.gov.sk) |
| 1. **Predkladaný termín začatia pripomienkového konania:** |
| december 2022 |